|  |  |
| --- | --- |
| Autor | ANCOM |
| Persoană de contact | Liliana Andrei |
| Adresa e-mail contact | liliana.andrei@ancom.org.ro |
| Cod document | 2018/01/02/RO |
| Data publicării iniţiale | 13.03.2018 |
| Data ultimei modificări | - |
| Data încheierii procesului de consultare publică | 11.04.2018 |
| Statut | Proiect |
| Acţiune aşteptată | Răspuns |

**Consultare publică**

**în vederea organizării licitațiilor pentru alocarea spectrului din banda VHF (174-230 MHz) și UHF (470-694 MHz) pentru servicii digitale de radiodifuziune terestră (T-DAB şi DVB-T)**

**- 2018-**

1. **Scopul consultării**

Consultarea publică iniţiată prin acest document are drept scop colectarea opiniilor tuturor părţilor interesate, potențiali furnizori de reţele publice şi de servicii de comunicaţii electronice şi utilizatori ai acestor servicii, cu privire la necesitatea organizării de către ANCOM a unor proceduri de selecţie pentru acordarea drepturilor de utilizare a frecvenţelor în banda VHF (174-230 MHz) și UHF (470-694 MHz) pentru servicii digitale de radiodifuziune terestră (T-DAB si DVB-T), în funcţie de interesul manifestat pentru un tip de serviciu sau altul.

Opiniile exprimate cu ocazia acestei consultări vor servi la fundamentarea deciziilor Autorităţii Naţionale pentru Administrare şi Reglementare în Comunicaţii (ANCOM) privind procedura de acordare a drepturilor de utilizare pentru serviciile de radiodifuziune digitală terestră, precum şi a eventualelor propuneri de modificări legislative în domeniu.

Având în vedere importanţa deciziilor ce urmează a fi luate, ANCOM consideră utilă consultarea tuturor părţilor interesate, intenţia Autorităţii fiind aceea de a asigura transparenţa şi imparţialitatea în procesul decizional şi predictibilitatea reglementărilor adoptate.

1. **Scurt istoric şi situația actuală a utilizării benzilor**

Odată cu Conferinţa Regională de planificare a televiziunii analogice terestre organizată de Uniunea Internaţională de Telecomunicaţii (UIT) ȋn anul 1961 la Stockholm, benzile VHF (Very High Frequency) şi UHF (Ultra High Frequency) au fost utilizate intensiv pentru acest serviciu în toată aria acoperită de planul de frecvenţe asociat acordului încheiat între ţările participante. 45 de ani mai târziu, în urma Conferinței Regionale de Radiocomunicații organizată pentru planificarea televiziunii digitale terestre în părți din Regiunea 1 și Regiunea 3 din cadrul UIT, în benzile de frecvențe radio VHF și UHF (RRC06), România a semnat, alături de alte state din Europa, Africa și Orientul Mijlociu, Acordul Geneva 2006. Totodată a fost negociat și agreat un plan de frecvențe pentru televiziune digitală terestră (DVB-T) şi radiodifuziune digitală terestră T-DAB în benzile utilizate în prezent de către serviciul de televiziune analogică terestră VHF și UHF. Conform Acordului Geneva 2006, procesul de tranziție de la televiziunea analogică terestră la televiziunea digitală terestră s-a încheiat în data de 17 iunie 2015.

1. **Banda VHF (174-230MHz)**

În anul 1995 a avut loc la nivel CEPT Conferinta de la Wiesbaden (WI95) prin care s-a planificat sistemul T-DAB (Terrestrial Digital Audio Broadcasting) pentru Europa în banda VHF (174-230 MHz). În urma acestei Conferinţe România a obţinut un multiplex naţional de T-DAB in canalul 12 (223-230MHz).

În urma RRC06, în banda VHF a fost planificat un multiplex naţional de televiziune digitală terestră DVB-T şi un multiplex naţional de T-DAB în banda 216-223 MHz, în acest fel România beneficiind de 2 acoperiri naţionale de T-DAB, considerând şi acoperirea din banda 223-230MHz, care a fost inclusă în planul RRC06. Hărţile cu distribuţia geografică a alocărilor din multiplexul de televiziune digitală terestră din VHF şi cele două multiplexuri naţionale de radiodifuziune digitală terestră T-DAB sunt prezentate în Anexa 1 şi Anexa 2, iar aranjamentul de canale este prezentat în tabelul 1.

**Tabel 1 Aranjamentul de canale în banda VHF**

|  |  |  |  |  |  |
| --- | --- | --- | --- | --- | --- |
| **Canal DTT** | **Frecv.****centrală****[MHz]** | **Bloc T-DAB** | **Frecv.****centrală****[MHz]** | **Banda de frecvenţă a blocului T-DAB****[MHz]** | **Banda de frecvenţă a canalului DTT****[MHz]** |
| **5** | 177.5 | **5A** | 174.928 | 174.160-175.696 | 174-181 |
| **5B** | 176.640 | 175.872-177.408 |
| **5C** | 178.352 | 177.584-179.120 |
| **5D** | 180.064 | 179.296-180.832 |
| **6** | 184.5 | **6A** | 181.936 | 181.168-182.704 | 181-188 |
| **6B** | 183.648 | 182.880-184.416 |
| **6C** | 185.360 | 184.592-186.128 |
| **6D** | 187.072 | 186.304-187.840 |
| **7** | 191.5 | **7A** | 188.928 | 188.160-189.696 | 188-195 |
| **7B** | 190.640 | 189.872-191.408 |
| **7C** | 192.352 | 191.584-193.120 |
| **7D** | 194.064 | 193.296-194.832 |
| **8** | 198.5 | **8A** | 195.936 | 195.168-196.704 | 195-202 |
| **8B** | 197.648 | 196.880-198.416 |
| **8C** | 199.360 | 198.592-200.128 |
| **8D** | 201.072 | 200.304-201.840 |
| **9** | 205.5 | **9A** | 202.928 | 202.160-203.696 | 202-209 |
| **9B** | 204.640 | 203.872-205.408 |
| **9C** | 206.352 | 205.584-207.120 |
| **9D** | 208.064 | 207.296-208.832 |
| **10** | 212.5 | **10A** | 209.936 | 209.168-210.704 | 209-216 |
| **10B** | 211.648 | 210.880-212.416 |
| **10C** | 213.360 | 212.592-214.128 |
| **10D** | 215.072 | 214.304-215.840 |
| **11** | 219.5 | **11A** | 216.928 | 216.160-217.696 | 216-223 |
| **11B** | 218.640 | 217.872-219.408 |
| **11C** | 220.352 | 219.584-221.120 |
| **11D** | 222.064 | 221.296-222.832 |
| **12** | 226.5 | **12A** | 223.936 | 223.168-224.704 | 223-230 |
| **12B** | 225.648 | 224.880-226.416 |
| **12C** | 227.360 | 226.592-228.128 |
| **12D** | 229.072 | 228.304-229.840 |

În prezent, în România, în baza acordului tehnic eliberat de autoritate în temeiul OG nr. 21/2016, în banda VHF funcţionează încă emiţătoarele de televiziune analogică terestră din reţelele publice de televiziune, având termenul de încetare a emisiei data de 31.12.2019. Având în vedere prevederile Acordului Geneva 2006, după data de 17 iunie 2015 aceste emiţătoare nu mai beneficiază de protecţie radioelectrică din partea serviciilor cu statut primar în bandă.

În Anexa 3 este prezentată situaţia asignărilor de televiziune analogică din banda 174-223MHz, banda 223-230MHz fiind în prezent neutilizată.

Începând cu anul 2014, multiplexul de televiziune digitală terestră din banda VHF, alături de multiplexurile naţionale şi regionale din banda UHF, a constituit obiect al celor patru licitaţii succesive organizate de autoritate, iar până în prezent niciun operator nu şi-a manifestat interesul pentru achiziţionarea drepturilor de utilizare pentru acesta.

Spectrul disponibil în banda VHF este prezentat în tabelele 2 şi 3 de mai jos:

**Tabelul 2 Alocări în banda 174-223 MHz (canalele 5-11):**

|  |  |  |  |  |
| --- | --- | --- | --- | --- |
| **Nr. crt.** | **Nume alocare** | **Can.****MUX 5 DTT** | **Can.****MUX1 T-DAB** | **OBSERVAȚII** |
| **1** | ROU001- CONSTANŢA | **10** | **11A** |   |
| **2** | ROU002 -CĂLĂRAŞI | **7** | **11B** |   |
| **3** | ROU003 - BUCUREŞTI | **8** | **11A** |   |
| **4** | ROU004 -ALEXANDRIA | **6** | **11B** |   |
| **5** | ROU006 - CRAIOVA | **8** | **11A** |   |
| **6** | ROU007 - CALAFAT | **5** | **11A** |   |
| **7** | ROU008 - REŞIŢA | **9** | **11C** |   |
| **8** | ROU009 - DR. TURNU SEVERIN | **6** | **11D** |   |
| **9** | ROU010 - PETROŞANI | **9** | **11C** |   |
| **10** | ROU011 - RÂMNICU VÂLCEA | **5** | **11D** |   |
| **11** | ROU012 - PLOIEŞTI | **10** | **11D** |   |
| **12** | ROU013 – BUZĂU | **5** | **11C** |   |
| **13** | ROU014 - GALAŢI | **6** | **11C** |   |
| **14** | ROU015 - TULCEA | **9** | **11A** |   |
| **15** | ROU017 - BRAŞOV | **6** | **11B** |   |
| **16** | ROU018 – SIBIU | **7** | **11A** |   |
| **17** | ROU019 – DEVA | **10** | **11B** |   |
| **18** | ROU020 – FĂGET | **5** | **11B** |   |
| **19** | ROU021 - TIMIŞOARA | **8** | **11D** |  |
| **20** | ROU022 – ARAD | **8** | **11D** |  |
| **21** | ROU023 – ORADEA | **5** | **11C** |   |
| **22** | ROU024 – BIHOR | **7** | **11C** |  |
| **23** | ROU025 - CLUJ- NAPOCA | **9** | **11C** |   |
| **24** | ROU026 - TÂRGU MUREŞ | **5** | **11D** |   |
| **25** | ROU027 – GHEORGHENI | **8** | **11B** |   |
| **26** | ROU028 - PIATRA NEAMŢ | **10** | **11C** |   |
| **27** | ROU029 – BACĂU | **5** | **11A** |   |
| **28** | ROU030 – IAŞI | **9** | **11D** |  |
| **29** | ROU031 - BOTOŞANI | **6** | **11D** |  |
| **30** | ROU032 – SUCEAVA | **7** | **11A** |   |
| **31** | ROU033 – BISTRIŢA | **6** | **11A** |   |
| **32** | ROU034 – SIGHET | **5** | **11D** |   |
| **33** | ROU035 – ZALĂU | **8** | **11B** |   |
| **34** | ROU036 - SATU MARE | **8** | **11B** |   |
| **35** | ROU039 – FOCŞANI | **9** | **11C** |  |
| **36** | ROU040 - COMĂNEŞTI | **7** | **11B** |   |

**Tabelul 3 Alocări în banda 223-230 MHz (canalul 12)**

|  |  |  |  |
| --- | --- | --- | --- |
| **Nr. crt.** | **Nume alocare** | **Can.****MUX2 T-DAB** | **OBSERVAȚII** |
| **1** | ROU301 - NORD | **12A** |   |
| **2** | ROU302 - MOLDOVA | **12D** |   |
| **3** | ROU303 - DOBROGEA | **12C** |   |
| **4** | ROU304 –BUCUREŞTI | **12A** |   |
| **5** | ROU305 - OLTENIA | **12C** |   |
| **6** | ROU306 – REŞIŢA | **12B** |   |
| **7** | ROU307 - TIMIŞOARA | **12A** |   |
| **8** | ROU308 - ORADEA  | **12B** |   |
| **9** | ROU309 – CLUJ MUREŞ | **12C** |   |
| **10** | ROU310 - BRAŞOV | **12B** |   |
| **11** | ROU311 - SIBIU | **12D** |   |

1. **Banda UHF (470-694MHz)**

Planul RRC06, aprobat în urma conferinței, cuprinde 6 (șase) acoperiri naționale de televiziune digitală terestră în banda UHF, precum și câteva acoperiri regionale. Fiecare acoperire națională conține un număr de 36 de alocări care au fost determinate luând în considerare relieful, precum și distribuția demografică și administrativă a teritoriului României. Aranjamentul de canale în banda UHF este prezentat în tabelul 4.

**Tabelul 4 – Aranjamentul de canale în banda UHF pentru televiziune**

|  |  |  |  |
| --- | --- | --- | --- |
| **Numărul canalului** | **Limitele canalului****(MHz)** | **Numărul canalului** | **Limitele canalului****(MHz)** |
| **21** | 470-478 | **35** | 582-590 |
| **22** | 478-486 | **36** | 590-598 |
| **23** | 486-494 | **37** | 598-606 |
| **24** | 494-502 | **38** | 606-614 |
| **25** | 502-510 | **39** | 614-622 |
| **26** | 510-518 | **40** | 622-630 |
| **27** | 518-526 | **41** | 630-638 |
| **28** | 526-534 | **42** | 638-646 |
| **29** | 534-542 | **43** | 646-654 |
| **30** | 542-550 | **44** | 654-662 |
| **31** | 550-558 | **45** | 662-670 |
| **32** | 558-566 | **46** | 670-678 |
| **33** | 566-574 | **47** | 678-686 |
| **34** | 574-582 | **48** | 686-694 |

Strategia privind tranziția de la televiziunea analogică terestră la cea digitală terestră și implementarea serviciilor multimedia la nivel național, aprobată prin Hotărârea Guvernului nr. 403/2013, denumită în continuare Strategia, stabilește că pentru procedurile de selecție organizate de ANCOM sunt disponibile:

* o licență națională în banda UHF, conform criteriilor determinate în cadrul punctului 3.2.1 din Strategie (modificat prin HG nr.733/2017);
* patru licențe naționale [trei licențe în banda UHF și o licență în banda VHF], conform criteriilor determinate în cadrul punctului 3.2.2 din Strategie;
* licențe regionale/locale, conform prevederilor punctului 3.2.5 din Strategie, în funcție de posibilitățile tehnice.

Ulterior RRC06, la nivelul Uniunii Europene a fost adoptată Decizia nr. 243/2012/UE a Parlamentului European și a Consiliului din 14 martie 2012 de instituire a unui program multianual pentru politica în domeniul spectrului de frecvențe radio (RSPP), document ce conține un program de politică pe cinci ani pentru planificarea și armonizarea utilizării spectrului de frecvențe radio în cadrul Uniunii Europene. RSPP definește, potrivit primului considerent reținut în decizia amintită anterior, orientările politice și obiectivele pentru planificarea strategică și armonizarea utilizării spectrului radio în conformitate cu directivele care se aplică rețelelor și serviciilor de comunicații electronice și susține obiectivele și măsurile-cheie din Comunicarea Comisiei privind Strategia Europa 2020, din Comunicarea Comisiei privind „O agendă digitală pentru Europa” și se numără printre cele 50 de măsuri prioritare din Comunicarea Comisiei „Către un act privind piața unică”.

Conform RSPP, toate statele membre trebuiau să desfășoare, până la data de 1 ianuarie 2013, demersurile necesare pentru a permite utilizarea benzii de 800 MHz [790-862 MHz (canalele 61-69)] pentru servicii de bandă largă fără fir (dividend digital I). Prin această măsură, aproximativ 1,5 dintre cele 6 acoperiri din UHF prevăzute în Planul RRC06 nu au mai putut fi utilizate.

Cu ocazia Conferinței Mondiale de Radiocomunicații din anul 2012 (WRC 2012) a fost introdus, pe agenda viitoarei conferințe mondiale de radiocomunicații, un punct prin care se propune ca banda 694-790 MHz (canalele 49-60) să poată fi utilizată pentru același tip de servicii ca și banda 790-862 MHz, tendințele la nivel european fiind de renunțare la utilizarea acestei benzi pentru televiziune digitală terestră.

Aceasta s-a materializat în mai 2017 prin adoptarea Deciziei (UE) 2017/899 a Parlamentului European și a Consiliului din 17 mai 2017 privind utilizarea benzii de frecvențe 470-790 MHz în Uniune.

Implementarea dividendului digital II în banda 694-790 MHz în România a presupus renunțarea la mai mult de 2 acoperiri de televiziune digital terestră din banda UHF.

În vederea asigurării unui număr rezonabil de acoperiri naționale în banda UHF, ANCOM a inițiat, imediat după WRC12, un proces de replanificare și coordonare, cu țările vecine, a canalelor din banda 470-694 MHz (canalele 21-48), participând în cadrul grupului de coordonare europeană SEDDIF (South European Digital Dividend Forum), constituit la nivel regional prin participarea a 13 ţări. ANCOM a coordonat frecvenţele pentru televiziune digitală terestră în banda 470-694 MHz cu ţările vecine, având ca obiectiv optimizarea utilizării pentru televiziune terestră a spectrului din această bandă, precum şi facilitarea migrării asignărilor de televiziune digitală din Planul Geneva 2006 din banda 694-790 MHz. Astfel, la începutul lunii decembrie, România, reprezentată de ANCOM în baza avizului consultativ din partea Ministerului Afacerilor Externe și a Ministerului Comunicațiilor și Societății Informaționale, a semnat un acord multilateral regional care are ca obiect replanificarea spectrului de televiziune din banda 470-694 MHz în ţările membre SEDDIF, precum şi acorduri bilaterale cu Ungaria, Bulgaria şi Serbia, acorduri prin care fiecare ţară îşi propune implementarea noului plan de televiziune digitală terestră în banda de sub 694MHz, cu respectarea, pe cât posibil, atât din partea ţărilor membre ale Uniunii Europene (Ungaria şi Bulgaria), cât şi non membre (Serbia), a termenelor prevăzute în Decizia (UE) 2017/899 citată mai sus. În urma replanificării spectrului, reprezentanţii ANCOM au reuşit reconstituirea a încă unui multiplex naţional de televiziune digitală terestră, utilizând atât resurse din planul RRC06 neincluse în multiplexe naţionale, precum şi canale noi coordonate cu ţările vecine.

Urmare a procedurilor de selecție competitivă organizate în perioadele 27 martie 2014 – 10 iunie 2014, 2 decembrie 2014 – 11 februarie 2015, 18 martie 2015 – 27 mai 2015 şi 15.12.2016 - 20.02.2017 au fost acordate:

* o licență națională în banda UHF, conform criteriilor determinate în cadrul punctului 3.2.1 din Strategie;
* două licențe naționale în banda UHF, conform criteriilor determinate în cadrul punctului 3.2.2 din Strategie;
* treisprezece licențe regionale şi două licențe locale conform criteriilor determinate în cadrul punctelor 3.1.4 și 3.2.5 din Strategie.

Dintre licenţele regionale şi locale menţionate mai sus, până în prezent au fost retrase la cerere două licenţe regionale şi o licenţă locală.

Până în prezent a fost implementat multiplexul naţional care difuzează programele publice de televiziune, precum şi trei multiplexuri regionale.

Resursele spectrale rămase disponibile în banda UHF sunt ilustrate în tabelul 5 de mai jos:

**Tabelul 5 Alocări în banda UHF**

|  |  |  |  |  |
| --- | --- | --- | --- | --- |
| **Nr. crt.** | **Nume alocare** | **Can.****MUX 3** | **Can.****MUX6/REG** | **OBSERVAȚII** |
| **1** | ROU001- CONSTANŢA | **48** | **25** |   |
| **2** | ROU002 - CĂLĂRAŞI | **47** | **42** |   |
| **3** | ROU003 - BUCUREŞTI | **32** | **25** |   |
| **4** | ROU004 - ALEXANDRIA | **35** | **47** |   |
| **5** | ROU006 - CRAIOVA | **35** | **44** |   |
| **6** | ROU007 - CALAFAT | **47** | **42** |   |
| **7** | ROU008 - REŞIŢA | **38** | **48** |   |
| **8** | ROU009 - DR. TURNU SEVERIN | **47** | **42** |   |
| **9** | ROU010 - PETROŞANI | **38** | **44** |   |
| **10** | ROU011 - RÂMNICU VÂLCEA | **26** | **45** |   |
| **11** | ROU012 - PLOIEŞTI | **39** | **25** |   |
| **12** | ROU013 – BUZĂU | **39** | **27** |   |
| **13** | ROU014 - GALAŢI | **43** | **26** |   |
| **14** | ROU015 - TULCEA | **32** | **26** |   |
| **15** | ROU017 - BRAŞOV | **42** | **31** |   |
| **16** | ROU018 – SIBIU | **47** | **30** |   |
| **17** | ROU019 – DEVA | **32** | **35** |   |
| **18** | ROU020 – FĂGET | **26** | **28** |   |
| **19** | ROU021 - TIMIŞOARA | **35** | **\*** | \*Va fi comunicat după coordonare cu ţările vecine |
| **20** | ROU022 – ARAD | **35** | **28** |  |
| **21** | ROU023 – ORADEA | **27** | **45** |   |
| **22** | ROU024 – BIHOR | **31** | **24** |  |
| **23** | ROU025 - CLUJ- NAPOCA | **22** | **29** |   |
| **24** | ROU026 - TÂRGU MUREŞ | **27** | **38** |   |
| **25** | ROU027 – GHEORGHENI | **45** | **44** |   |
| **26** | ROU028 - PIATRA NEAMŢ | **22** | **24** |   |
| **27** | ROU029 – BACĂU | **35** | **46** |   |
| **28** | ROU030 – IAŞI | **44** | **\*** | \*Va fi comunicat după coordonare cu ţările vecine |
| **29** | ROU031 - BOTOŞANI | **35** | **46** |  |
| **30** | ROU032 – SUCEAVA | **21** | **37** |   |
| **31** | ROU033 – BISTRIŢA | **46** | **31** |   |
| **32** | ROU034 – SIGHET | **26** | **44** |   |
| **33** | ROU035 – ZALĂU | **23** | **45** |   |
| **34** | ROU036 - SATU MARE | **23** | **45** |   |
| **35** | ROU039 – FOCŞANI | **32** | **30** |  |
| **36** | ROU040 - COMĂNEŞTI | **37** | **47** |   |

1. **Standarde aplicabile sistemelor de radiodifuziune digitală terestră care pot fi implementate**

Standardul de radiodifuziune digitală terestră va fi T-DAB+ (Terrestrial Digital Audio Broadcasting Plus), adoptat prin standardul ETSI EN 300 401 v2.1.1 (10.2016) „Radio Broadcasting Systems; Digital Audio Broadcasting (DAB) to mobile, portable and fixed receivers”. Seria completă a standardelor şi rapoartelor tehnice referitoare la sistemul T-DAB+ se poate consulta accesând link-ul: <https://www.worlddab.org/technology-rollout/standards/technical-specifications-list>.

Standardul de televiziune utilizat atât în banda VHF, cât și în banda UHF, va fi DVB-T2 (Digital Video Broadcasting Terrestrial Second Generation), adoptat prin standardul ETSI EN 302 755 v1.4.1 (07.2015) „Digital Video Broadcasting (DVB); Frame Structure channel coding and modulation for a second generation digital terrestrial television system (DVB-T2)”. Seria completă a standardelor şi rapoartelor tehnice referitoare la sistemul DVB-T2 se poate consulta accesând link-ul <https://www.dvb.org/standards>.

1. **CHESTIONAR**

|  |  |
| --- | --- |
| Denumire repondent |  |
| Persoană de contact |  |
| Adresa e-mail contact |  |
| Domeniul de activitate |  |

1. ***VHF – DVB-T2 sau T-DAB+***

*Având în vedere că pentru multiplexul de televiziune digitală din banda VHF nu şi-a manifestat interesul nicio persoană juridică pe parcursul celor trei licitaţii desfăşurate de ANCOM, destinaţia acestui multiplex ar putea fi schimbată, astfel încât acesta să fie licenţiat pentru T-DAB, în condiţiile prevăzute în Acordul Geneva 2006.*

**Care este părerea dvs. referitoare la afirmaţia de mai sus:**

1. Multiplexul de televiziune digitală din VHF ar trebui să-şi păstreze destinaţia iniţială din Planul RRC06 – un multiplex naţional de DVB-T2
2. Multiplexul de televiziune digitală din VHF ar trebui transformat în patru multiplexuri naţionale de T-DAB+

*Argumentaţi opţiunea dumneavoastră.*

1. ***Obiectul procedurii de selecţie în banda VHF***

**În corelaţie cu întrebarea anterioară, care consideraţi că ar trebui să fie obiectul procedurii de selecţie?**

1. 1 multiplex naţional de DVB-T2, 2 multiplexuri naţionale de T-DAB+ din banda 216-230MHz (ch.11 şi 12)
2. 1 multiplex naţional de DVB-T2, un multiplex naţional de T-DAB+ în banda 216-223 MHz (ch.11) şi 11 multiplexuri regionale de T-DAB+ din banda 223-230MHz (ch.12)
3. 1 multiplex naţional de DVB-T2, un multiplex naţional de T-DAB+ în banda 223-230 MHz (ch.12) şi 36 de multiplexuri regionale de T-DAB+ din banda 216-223MHz (ch.11)
4. 6 multiplexuri naţionale de T-DAB+ din banda 174-230MHz
5. 4 multiplexuri naţionale de T-DAB+ în banda 174-216 MHz, un multiplex naţional de T-DAB+ în banda 216-223 MHz (ch.11) şi 11 multiplexuri regionale de T-DAB+ din banda 223-230MHz (ch.12)
6. 4 multiplexuri naţionale de T-DAB+ în banda 174-216 MHz, un multiplex naţional de T-DAB+ în banda 223-230 MHz (ch.12) şi 36 de multiplexuri regionale de T-DAB+ din banda 216-223MHz (ch.11)
7. 4 multiplexuri naţionale de T-DAB+ în banda 174-216 MHz, 47 de multiplexuri regionale din banda 216-230 MHz

*Argumentaţi opţiunea dumneavoastră.*

1. ***UHF – Multiplexuri naţionale sau locale***

*După participarea ANCOM la grupul de coordonare SEDDIF, au mai fost obţinute o serie de resurse spectrale în diferite regiuni. De asemenea, după licitaţiile anterioare au mai rămas disponibile multiplexuri regionale, care împreună cu cele noi pot alcătui un multiplex naţional.*

**Ce variantă agreaţi pentru destinaţia alocărilor de DVB-T2 disponibile din banda UHF?**

1. Două multiplexuri naţionale (MUX 3 şi MUX 6)
2. Un multiplex naţional şi 36 regionale (MUX 3)
3. 72 de multiplexuri regionale

*Argumentaţi opţiunea dumneavoastră.*

1. ***Obligaţii de acoperire cu servicii pentru T-DAB+ şi DVB-T2***

*Acordarea licenţelor de utilizare a frecvenţelor în sistem digital terestru de radiodifuziune şi televiziune presupune şi impunerea unor obligaţii de utilizare efectivă a spectrului, pentru a evita tezaurizarea acestuia.*

**Ce obligaţii de acoperire consideraţi că ar putea fi impuse titularilor licenţelor naţionale şi regionale de T-DAB+ şi DVB-T2?**

1. acoperire geografică
2. acoperire demografică
3. instalarea unui număr de emiţătoare
4. o combinaţie dintre variantele de mai sus
5. niciuna

*Vă rugăm să daţi un exemplu de obligaţie de acoperire, specificând şi un termen de îndeplinire a obligaţiilor de acoperire. Detaliaţi în funcţie de caracterul naţional şi regional al licenţei şi în funcţie de serviciul pentru care a fost acordată (T-DAB+ sau DVB-T2)*

1. ***Termenul de punere în funcţiune şi lansarea serviciului***

**Care consideraţi că este termenul adecvat de punere în funcţiune a reţelelor, ţinând cont atât de necesitatea realizării unor investiţii în partea de emisie cât şi în cea de recepţie?**

1. 12 luni de la data acordării licenţei
2. 16 de luni de la data acordării licenţei
3. 24 de luni de la data acordării licenţei
4. Alt termen.

*Argumentaţi opţiunea dumneavoastră, specificând şi condiţia de lansare a serviciului.*

1. ***Conţinut***

**Care consideraţi că ar fi conţinutul adecvat pentru reţelele de T-DAB+ şi DVB-T2 pentru a asigura competitivitatea acestora în raport cu celelalte platforme media deja existente (programe audio, date asociate/tipuri de date, transmisii independente de date)? Consideraţi necesară modificarea legislaţiei referitoare la accesul programelor la platformele digitale de radiodifuziune terestră?**

*Detaliaţi opţiunea dumneavoastră.*

1. ***Organizarea unei proceduri de selecţie***

**În cazul în care ANCOM va organiza o procedură de selecţie pentru acordarea unor licenţe de utilizare a frecvenţelor în sistem digital de radiodifuziune şi televiziune terestru, aţi fi interesat să participaţi? Dacă da, vă rugăm să specificaţi pentru câte licenţe aţi depune ofertă, de ce tip (naţional sau regional, T-DAB+ sau DVB-T2) şi în ce zone, în cazul licenţelor regionale.**

1. ***Alte propuneri***

**În eventualitatea în care aveţi şi alte propuneri şi sugestii referitoare la organizarea procedurilor de selecţie, vă rugăm să le specificaţi, astfel încât acestea să poată fi luate în considerare la întocmirea documentaţiei premergătoare licitaţiei.**